**Nova kolekcija vjenčanica Sandre Haddad za romantično proljeće 2023.**

Odgovor na postavljeno pitanje “Vjerujete li u vile” zasigurno će biti “*Da, svakako*” nakon samo jednog pogleda na novu istoimenu kolekciju vjenčanica dizajnerice **Sandre Haddad**. Bajkoviti snovi vječitih romantičarki postat će stvarnost zahvaljujući haljinama ove dizajnerice, koja u svom prepoznatljivom stilu kreira ženstvene modele kojima su glavne karakteristike lepršavost i nježnost.

Nova kolekcija za proljeće 2023. puna je prekrasnih kreacija koje će vas zasigurno inspirirati u potrazi za svojom savršenom vjenčanicom. Ostavši pri svom prepoznatljivom stilu Sandrine vjenčanice iz nove kolekcije su romantične, nježne i ženstvene, a krojevi jednostavni i elegantni. Krojevi koji pristaju svim mladenkama te utjelovljuju sve ono što je ženstveno i lijepo.

U svojoj novoj kolekciji Sandra je obuhvatila sve: od romantične čipke, nježno ružičastih tonova te vjenčanica A- kroja koje mladenke najčešće biraju. Uz tradicionalno bijelu, 2023. donosi nježnu paletu pastelnih nijansi u kojima posebno mjesto zauzimaju boja šampanjca kao i uvijek popularna boja pudera. Neodoljivi cvjetni detalji daju ovoj kolekciji onaj prepoznatljivi romantični Sandrin potpis.

Nova kolekcija vjenčanica Sandre Haddad savršena je za sve mladenke koje žele lepršavu, romantičnu i jednostavnu vjenčanicu u kojoj mogu cijelu noć plesati. Jednostavne linije i neopterećujući krojevi učinit će da se svaka od njih u ovim haljinama osjeća slobodno i nesputano, baš poput pravih šumskih vila.

Više informacija o Sandrinoj novoj kolekciji možete pronaći na njenoj službenoj [Internetskoj](http://www.sandra-haddad.com/), [Facebook](http://www.facebook.com/vjencanice.sandrahaddad/) te [Instagram](http://www.instagram.com/sandra.haddad/)  stranici. Kako bi svaka mladenka imala vremena za uživanje u odabiru ovih neodoljivih vjenčanica potrebno je unaprijed rezervirati termin za isprobavanje. A sama dizajnerica svojim savjetima pomoći će vam u odabiru jer kako kaže i sam odabir vjenčanice jedna je predivna uspomena u nastajanju.

**Foto:** [Marija Laca](http://www.marijalacaweddings.com/)

**Model: Darija Walter**

**Make up:** [**Katarina Ramic**](https://katarinaramic.com/)